2017. gada 21. novembrī Rīkojums Nr. 687

Rīgā (prot. Nr. 58 8. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:

1.1. nekustamo īpašumu (nekustamā īpašuma kadastra Nr. 1700 015 0027) – zemes vienību 12 199 m2 platībā (zemes vienības kadastra apzīmējums 1700 015 0027) – Kārklu ielā 12, Liepājā;

1.2. nekustamo īpašumu (nekustamā īpašuma kadastra Nr. 0500 008 1214) – zemes vienību 613 m2 platībā (zemes vienības kadastra apzīmējums 0500 008 1214) un divas būves (būvju kadastra apzīmējumi 0500 008 1214 001 un 0500 008 1214 002) – Telts ielā 7A, k-7, Daugavpilī.

2. Pircēji par nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu.

Ministru prezidents Māris Kučinskis

Finanšu ministre Dana Reizniece-Ozola